2-நைட்ரோசின்னமால்டிகைடு

2-நைட்ரோசின்னமால்டிகைடு  (2-Nitrocinnamaldehyde) என்பது C9H7O3N என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். ஆர்த்தோநைட்ரோசின்னமால்டிகைடு என்ற பெயராலும் இச்சேர்மம் அழைக்கப்படுகிறது. சின்னமால்டிகைடின் 1-நிலையான ஆர்த்தோ நிலையில் நைட்ரோ குழுவைக் கொண்ட ஒரு கரிம அரோமாட்டிக் சேர்மம் 2-நைட்ரோசின்னமால்டிகைடு ஆகும்.

தயாரிப்பு
அசிட்டிக் அமிலத்தில் உள்ள அசிட்டிக் நீரிலி கரைசலில் சின்னமால்டிகைடைக் கரைத்து, 0–5 ° செல்சியசு வெப்பநிலையில் விகிதவியல் அளவு செறிவூட்டப்பட்ட நைட்ரிக் அமிலத்தைச் சேர்ப்பதன் மூலம் 2-நைட்ரோசின்னமால்டிகைடு தயாரிக்க முடியும். கோட்பாட்டு ரீதியாக சுமார் 36-46% விளைபொருள் கிடைக்கும்.

கந்தக அமிலத்துடன் நைட்ரேட்டு உப்பைச் சேர்த்து அமிலமாக்குவதன் வழியாக  சின்னமால்டிகைடை நைட்ரோயேற்றம் செய்வதன் மூலமும் ஆர்த்தோ-நைட்ரோ சேர்மம் தயாரிக்கலாம்.   இருப்பினும் இது பொதுவாக விரும்பத்தகாத பாரா-நைட்ரோ சேர்மத்தின் ஒரு பகுதியையும் உருவாக்குகிறது.

2-நைட்ரோசின்னமால்டிகைடை ஓர் ஒடுக்க வினையில் 2-நைட்ரோபென்சால்டிகைடுடன் அசிட்டால்டிகைடுடன் வினைபுரியச் செய்வதன் மூலமும் தயாரிக்கலாம்.

பயன்கள்
2-நைட்ரோசின்னமால்டிகைடை 2-நைட்ரோசின்னமிக் அமிலமாக ஆக்சிசனேற்றம் செய்யலாம்.  இது பேயர்-எம்மர்லிங் இந்தோல் தொகுப்பில் இண்டோல் மற்றும் மாற்று இண்டோல்களை உருவாக்கப் பயன்படுகிறது.

மேற்கோள்கள்

பகுப்பு:ஆல்டிகைடுகள்
பகுப்பு:2-நைட்ரோபீனைல் சேர்மங்கள்